กำจัดขนแบบทันใจ กำจัดขนถาวร ลองปรึกษาคุณหมอดู
ใช้แหนบดึงหรือถอนขนนี่แหละวิธีการที่ราคาถูกแต่เห็นผลที่สุด ไม่ว่าจะใช้กำจัดขนส่วนไหนบนใบหน้าก็ตาม ข้อเสียอย่างเดียวคือมัน "ช้าาาาา" เหลือเกิน ที่สำคัญคือเจ็บชะมัด โดยเฉพาะตรงจุดที่ไวต่อความรู้สึกน่ะ Epilator หรือเครื่องถอนขนไฟฟ้า เป็นอุปกรณ์ที่มีราคาตั้งแต่ไม่ถึงพันไปจนถึงหลายพัน ใช้ถอนขนแบบรวดเร็วทีเดียวหลายๆ เส้น แต่ถึงจะเห็นผลทันใจ และถ้าเลือกดีๆ ก็ไม่แพงเท่าไหร่ ข้อเสียคือถอนครั้งแรกๆ มันเจ็บชะมัด แต่ก็เหมือนการแว็กซ์นั่นแหละ ยิ่งใช้บ่อยเท่าไหร่เดี๋ยวคุณก็เจ็บน้อยลงจนชินไปเอง หรือที่คนเขาเรียกกันว่า “กัดสีขน (bleaching)” เป็นการย้อมสีขนให้กลายเป็นสีเดียวกันหรือใกล้เคียงกับสีผิวของคุณที่สุด ขนจะได้ไม่โดดเด่นเป็นสง่า จะเลือกย้อมสีไหนนั้นต้องดูก่อนว่าโทนสีของผิวคุณเป็นยังไง คุณหาซื้อชุดย้อมสีขนได้ง่ายๆ ตาม Boots หรือ Watsons ก็มี มีทั้งแบบครีม โลชั่น หรือผลิตภัณฑ์อื่นๆ ที่ใกล้เคียงกัน หรือก็คือการใช้สารเคมี "ละลาย" ขนออกมา วิธีนี้ราคาถูก ทำง่าย แถมไม่เจ็บด้วย แต่อาจจะแพ้หรือผิวไหม้ได้ถ้าใช้ไม่ถูกวิธี ที่สำคัญคือแค่อาทิตย์เดียวขนก็งอกกลับออกมาแล้ว การแว็กซ์ขนนี่แหละที่คนเขานิยมกัน ส่วนราคานั้นก็แตกต่างกันออกไป แล้วแต่ว่ากำจัดขนส่วนไหนของหน้า แต่ปกติก็ไม่แพงมากหรอก กว่าขนจะงอกกลับมาก็หลายอาทิตย์อยู่ แต่ข้อเสียคือเจ็บชะมัด แถมยังอาจทำให้เกิดขนคุดอีกต่างหาก แว็กซ์มันเจ็บ ส่วนเครื่องถอนขนไฟฟ้าก็แพงไปใช่ไหม? งั้นกำจัดขนด้วยด้ายนี่แหละง่ายดี ไม่ว่าจะเป็นขนคิ้ว หนวด หรือขนอ่อนทั้งหน้า วิธีนี้ทำง่าย ทำเองก็ได้ ไม่ค่อยเจ็บเท่าไหร่ แถมไม่ต้องใช้อุปกรณ์อะไรอีก แค่มีด้ายก็จบ! หรือจะเข้าร้านทำผมให้ช่างเขาทำให้ก็ได้ แต่ต้องแน่ใจจริงๆ นะ ถ้ากังวลเรื่องขนคิ้วเป็นพิเศษ ให้ลองไปกันคิ้วแทน ไม่ต้องถอนหรือกำจัด แค่กันคิ้วให้เป็นทรงก็ขนคิ้วก็ดูบางและสีจางลงแล้ว แถมวิธีนี้ยังง่ายและถูก ทำเองที่บ้านก็ได้ง่ายจัง จริงๆ ก็โกนขนที่หน้าได้นะ เพราะไม่จริงหรอกที่ว่าโกนแล้วขนจะงอกกลับมาแข็งหรือดำขึ้น เพียงแต่โกนแล้วอาจทำให้หน้าเป็นตุ่มๆ แล้วกลายเป็นขนคุด เพราะงั้นพยายามอย่าโกนจะดีกว่า หรือถ้าจะโกนก็ต้องโกนอย่างระมัดระวัง วิธีการนี้ใช้คลื่นแสงกำจัดลึกถึงรากขน แต่ไม่ได้ทำให้ขนหลุดร่วงออกมาทันทีทันใดนะ รอหน่อย เดี๋ยวขนก็ค่อยๆ ร่วงไปเอง วิธีนี้จะได้ผลดีที่สุดสำหรับคนที่ขนดำแต่ผิวขาว ถ้าแบบอื่นจะค่อนข้างยากหรือไม่ได้ผล ราคาก็แพงหลายพันไปจนถึงเป็นหมื่น ที่สำคัญคือต้องมาทำซ้ำปีละครั้งด้วย แต่รับรองว่าวิธีนี้ทำแล้วขนจะบางลงอย่างเห็นได้ชัดเลย ตอนนี้นี่เป็นวิธีเดียวที่ได้รับการรับรองโดย FDA (องค์การอาหารและยาแห่งสหรัฐอเมริกา) ว่ากำจัดขนได้อย่างถาวร วิธีการก็คือสอดเข็มเล่มเล็กมากๆ ลงไปในผิวหนัง แล้วทำลายเซลล์ที่ทำให้ขนงอกออกมา เป็นวิธีที่ได้ผลมาก แถมราคาพอๆ กับการกำจัดขนด้วยเลเซอร์ การกำจัดขนด้วยกระแสไฟฟ้าที่อาจทำให้เกิดรอยแผลเป็นนั้นมี 2 แบบด้วยกัน (Thermolysis กับ Blend) ซึ่งไม่แนะนำให้ใช้กับคนที่ผิวค่อนข้างคล้ำ (เพราะเป็นไปได้มากว่าจะเกิดแผลเป็น) อย่างไรก็ดี มี electrolysis อยู่แบบนึงที่ไม่ทำให้เกิดแผลเป็น (เพราะไม่ได้ใช้ความร้อน) ก็คือแบบ Galvanic ซึ่งใช้ได้กับทุกสีผิว มีครีมที่ใช้ทากำจัดขนได้เหมือนใช้วิธีผ่านๆ มาด้านบน ถึงปกติจะไม่ได้ใช้กำจัดขนถาวร แต่ก็พอมีหลักฐานบ้างว่าตัวยานี้ออกฤทธิ์เหมือนการกำจัดขนถาวร อย่างไรก็ดี วิธีนี้เป็นการรักษาแบบทางเลือก ประกันสุขภาพของคุณอาจไม่ครอบคลุมรับผิดชอบผลที่เกิดจากตัวยานี้ ถ้าขนคุณหนาและสีเข้มเพราะฮอร์โมน (หมายถึงไปตรวจกับคุณหมอแล้วนะ) คุณก็อาจจะทำให้สภาพขนกลับเป็นปกติได้ด้วยการปรับสภาพฮอร์โมนหรือกินยาคุม (ที่จะไปปรับระดับฮอร์โมน) วิธีนี้ต้องปรึกษาคุณหมอประจำตัวก่อน เพราะต้องพิจารณาทางเลือกกับสภาพร่างกายของคุณ พอตั้งใจจริงแล้วว่าอยากกำจัดหรือลดจำนวนขนบนใบหน้า ก็น่าจะลองปรึกษาคุณหมอประจำตัวดูก่อน รับรองว่าคุณหมอจะช่วยแนะนำให้คำปรึกษาว่ามีตัวเลือกไหนบ้าง รวมถึงคำเตือนที่ควรรู้ ทุกวิธีที่กล่าวไปด้านบนต่างก็มีความเสี่ยงด้วยกันทั้งนั้น ก่อนคุณจะเลือกใช้วิธีไหน เป็นเรื่องดีที่จะลองปรึกษาคุณหมอดูก่อน ว่าจะมีผลต่อสุขภาพด้านใดของคุณหรือเปล่า เช่น คุณคงไม่เหมาะกับวิธีแบบใช้กระแสไฟฟ้า ถ้าคุณใช้เครื่องกระตุ้นหัวใจ (pacemaker) อยู่ คุณต้องปรึกษาคุณหมอด้วย เรื่องสภาพร่างกายของคุณ บางโรคไม่ร้ายแรง รักษาง่าย แต่บางโรคก็น่าเป็นห่วง โดยเฉพาะโรคที่ทำให้ขนยาวกว่าเดิม หรือมีขนงอกในที่ที่ไม่เหมาะสม  การเปลี่ยนแปลงของฮอร์โมนก็อาจเป็นสาเหตุให้ร่างกายคุณเปลี่ยนแปลง ซึ่งมักเกี่ยวกับอายุอานามของคุณ (ช่วงแตกเนื้อสาว ไม่ก็ช่วงหมดเมนส์ มักพบปัญหานี้) บางทีขนเยอะขึ้นเพราะเนื้องอกในต่อมที่ควบคุมฮอร์โมน หรือเพราะคุณตั้งครรภ์อยู่ ไม่ก็การใช้ยาบางตัว หาให้เจอว่ามีอาการอื่นร่วมด้วยที่เป็นผลมาจากฮอร์โมนผิดปกติหรือเปล่า (อย่างประจำเดือนขาด น้ำหนักขึ้น สิวขึ้น หรือผมร่วง) 10% ของผู้หญิงมักเกิดภาวะถุงน้ำรังไข่หลายใบ (Polycystic Ovary Syndrome หรือ PCOS) เวลาฮอร์โมนผิดปกติ ทำให้ขนเยอะขึ้น (ที่เรียกว่า hirsutism หรือภาวะขนดก) แต่ก็มียาที่ใช้รักษาอาการ PCOS ซึ่งจะช่วยเรื่องขนส่วนเกินได้ชะงัดนัก
ใช้แหนบถอนเลย. ใช้เครื่องถอนขนไฟฟ้า. ลองย้อมสีขนดู. ใช้ครีมกำจัดขน. แว็กซ์กำจัดขน. กำจัดขนด้วยด้าย. กันคิ้ว. พยายามอย่าโกน. ลองไปเลเซอร์กำจัดขนดู. กำจัดขนถาวรด้วยกระแสไฟฟ้า (electrolysis). ใช้ยาทา. กำจัดขนถาวรด้วยการปรับฮอร์โมนหรือใช้ยาคุม. ปรึกษาคุณหมอว่าควรใช้วิธีไหน. ปรึกษาเรื่องปัจจัยเสี่ยง. ที่คุณขนเยอะ เป็นเพราะโรคอะไรหรือเปล่า.
https://www.wikihow.com/Get-Rid-of-Female-Facial-Hair https://www.wikihow.com/Get-Rid-of-Female-Facial-Hair https://www.wikihow.com/Get-Rid-of-Female-Facial-Hair
Quick Methods More Permanent Methods Consult With Your Doctor